钦定古今图书集成/明伦汇编/人事典/第102卷 > 《大游赋》〈有序〉元·吴莱
## 钦定古今图书集成/明伦汇编/人事典/第102卷 > 《大游赋》〈有序〉元·吴莱

毘陵道士盛允升东游会稽，予闻其风神颖异，被服萧爽，盖将自是而汗漫六合者也。张君子长约同送之赋，用是作，遂题曰《大游》。

夫何一高士兮，独旷视乎八区？朝吾车之夙驾兮，夕
予至于清都。仰天路之迢递兮，挟陵阳而与俱。愬刚
风而𫖯倒景兮，浮沆瀣而噏青霞。《蜚廉》起而前导兮，
毄！“霳使后驱。”素蜺夭矫而为缨茀兮，神凤䙰褷以
揭旟。恍大游之所历兮，抚四海其无家。唶尘浊之不
可以止息兮，吾将抵乎昆仑之遗墟。嗟东辕之我蹞
兮，探宛委之嵌穴。帝禹告予以所藏兮，发涛江之涨
雪。登桐柏之崭岩兮，瞰赤城之嶱嵑。飙蓬峤而我欲
径到兮，恐蜃楼之明灭。欻南转而弭节兮，过灊霍之
层峰。“放盛唐之汇怒兮，梁鱼鳖而蹑蛟龙。掎巫山之
台观兮，莽峨嵋之云松。溯丹丘予定不死兮，跻羽国
以从容。曶浩歌而西迈兮，适金天之沃野。遵黄河而
吸石室兮，王母被发以啸处。寻泰一与九嵕兮，贯华
阴之幽岨。招韩众而许度世兮，固肉人之弗遑遽睹。”
迺北折而亟去兮，出雁门之严寒。恒岳绵亘乎不绝
兮，缒碣石于弥漫。搜赤舄于遗榛兮，簸楼船乎狂澜。
候鸡鸣而直上日观兮，吾特痛夫仙学之艰难。伊天
地之晦冥兮，倏陵谷之迁徙。邅女娲之阜兮，顾嵩
少之𡾊起。经阳都之酒家兮，哜王屋之石髓。披河上
之灵筌兮，摘《漆园》之奥旨。惟小别而千龄兮，复一瞬
以万里。划狐鸟之丘垤兮，洞蟪蛄之年纪。心委蛇而
自神兮，形旷荡其离滓。信吹万之不同兮，恒抱一以
终始。胡久居乎寰内兮，欲绝出于大荒？攀建木而与
为陟降兮，緪铁锁于无傍。瞻帝车之中运“兮，闯阊阖
以上征。屈轩辕之踡伏兮，耿招摇之燿芒。引弧井之
垒落兮，炫奎璧之图章。翻龙汉之宝历兮，彻郁䍀之
神乡。幸寘身于一气兮，卒齐寿于三光。宜凡夫之秽
浊兮，又孰契夫大道而翱翔。自放怀于天外兮，眇累
块于千亿。惕世途之崄巇兮，厄蜂螘之营役。岂耽名
而嗜利兮，或酣酒而溺色。”谅金石之销泐兮，竟丘垄
之堆积。唉吉云之钜薮兮，绁步景而我服。叹甘露之
灵瓮兮，和水玉以为食。彼《策精》之有书兮，吾尚惧夫
骨箓之弗得。将蕊珠之不远兮，尽蝌蚪而莫识。懿周
流而至此兮，聿笑傲以言旋。乐自然之日月兮，揽无
鞅之风烟。压洞庭之浩渺兮，屣林屋之联绵。龙威蚴
蟉而跱踞兮，宝镇晃朗而瑛鲜。迺霄峥之欲枿兮，觉
鼎灶之犹燃。爥大还而蝉蜕兮，击小有以鹤翩。躬虚
无而不宅兮，味澹泊以为渊。等古今于一轨兮，混生
死其同廛。俨坐在而立蜕兮，蕴执袂与拍肩。真山泽
之一臞兮，夫岂论乎三廛暨九仙。固道术之所致兮，
曷曲谀而究旃。驰笺语而往诀兮，却永存于上元。